Univerzita Mateja Bela v Banskej Bystrici

Univerzita Mateja Bela v Banskej Bystrici so sídlom v Banskej Bystrici bola zriadená dňom 1. júla 1992.  

Univerzita je pomenovaná podľa Mateja Bela, slovenského polyhistora, encyklopedistu, filozofa, pedagóga, kazateľa a osvietenca. Vznikla zlúčením Fakulty ekonomiky služieb a cestovného ruchu v Banskej Bystrici (FESCR) Vysokej školy ekonomickej (VŠE) Bratislava a Pedagogickej fakulty v Banskej Bystrici. Spočiatku mala univerzita tri fakulty: Ekonomickú fakultu, Fakultu humanitných a prírodných vied a Pedagogickú fakultu. V roku 1995 sa Fakulta humanitných a prírodných vied rozdelila na dve samostatné fakulty.

V akademickom roku 2016/2017 mala univerzita takmer 8 000 študentov. Z tohto počtu bolo zahraničných študentov 2,5 %.

Fakulty 
Univerzita Mateja Bela má v súčasnosti 6 fakúlt:
 Ekonomická fakulta
 Filozofická fakulta (v rokoch 1995 – 2013 s názvom Fakulta humanitných vied)
 Fakulta politických vied a medzinárodných vzťahov
 Fakulta prírodných vied
 Pedagogická fakulta
 Právnická fakulta

Vedenie univerzity 
Rektorom univerzity je od 18. novembra 2014 docent Ing. Vladimír Hiadlovský, PhD., bývalý dekan Ekonomickej fakulty UMB. Vo funkcii nahradil prof. PhDr. Beatu Kosovú, CSc., ktorá bola rektorkou od roku 2006. Doc. Ing. Vladimír Hiadlovský, PhD., bol dňa 9. mája 2018 zvolený akademickým senátom univerzity za rektora aj na funkčné obdobie rokov 2018 až 2022.

Prvým rektorom bol prof. PhDr. Ján Findra, DrSc.

Literatúra

Referencie

Iné projekty

Externé odkazy 
 Oficiálna stránka univerzity
 Pavol Martuliak a kol. – Dvadsaťročná Univerzita Mateja Bela v Banskej Bystrici

 
Univerzity na Slovensku
Verejné vysoké školy na Slovensku
Školy v Banskej Bystrici
Organizácie založené v 1992